**SAVAITĖS TEMA**

**„MES KŪRĖJAI. IŠLAISVINKIME SAVO KŪRYBIŠKUMĄ“.**

2020 03 30 – 04 03

**„Tik kuriantis žmogus yra laimingas žmogus. Ir tik tada, kai jis  sustos, apsidarys, sugalvos, kaip gali praturtinti pasaulį ir aplinkinius, ir pradės pagal savo gebėjimus, išsilavinimą, vaizduotę tai daryti, tik tada jis sakys: „Aš laimingas.“**

**TIKSLAS.**  Sutelkti šeimas kūrybiniams sumanymams, darbams, idėjoms, įtraukiant ir vaikus. Išradingai, prasmingai, įdomiai leisti laiką namų aplinkoje ir kartu tobulėti.

**VEIKLA.  
  
1.** Kurkite Mąstymo žemėlapį „Mes Kūrėjai“ ant didelio lapo ir ten pieškite šeimos narius, daiktus..., užrašykite kūrybiškas idėjas, mintis...(leiskite rašyti ir vaikui).

**2.** Sukurkite paveikslą „Mano fantazija“ iš įvairių karpinių (žurnalų, laikraščių...), klijuokite, fantazuokite, pripieškite ir užrašykite vaiko mintį.

**3.** Kambarį paverskite kūrybine erdve pvz. „Namelis po stalu“, „Mamos kavinė“ ir t.t., tegul vaikai žaidžia namus, šeimą, laisvalaikį, išvyką į kavinę, ruoškite vaišes.

**4.** Gaminkite Naminį plastiliną (jei dar nedarėte) ir tegul vaikai „kepa kepinius“ ar lipdo įvairius lipdinius. (Receptas plastilino bus priede)

**5**. Žaiskite žaidimą „Šalta – Šilta – Karšta“ su daikto paslėpimu. Kitas variantas - paslėpto daikto ieškojimas pagal nurodymus.

**6.** Tapykite, spalvinkite **guašu** ant tapetinio (jei turite likučių) ar kito didesnio popieriaus kokį Avangardą ir sugalvokite pavadinimą.( Nupirkite iš vaiko jo kūrinį).

**7.** Rašykite linksmus užrašus (rašo vaikas)pvz. „PASLAPTINGA SPINTA“, „ĮDOMI PALANGĖ“, „MINKŠTA SOFA“, „LINKSMAS PUODELIS“ ir t.t.

**8.** Patapkite Dizaineriais, padarykite spintų reviziją ir surenkite „Madų Šou“ su smagia fotosesija.

**9.** Nepamirškite **Jos Didenybės – Matematikos**. Skaičiuokite išradingai, bet rimtai.

**10.** Žaiskite žaidimą „Paslapčių dėžutė“, mokykite vaikus užduoti klausimus: iš ko padarytas, valgomas ar ne, kam naudojamas ir t.t.

**11.** Kurkite trumpas pasakas (kelių sakinių), žiūrėdami pro langą, išėję pasivaikščioti.

**12**. Vakarais žaiskite Uno kortomis, šaškėmis ar kitus stalo žaidimus. Bendraukite.

**KŪRYBINGOS SAVAITĖS ir FOTOGRAFUOKITE.**

**Priedas.**

**NAMINIS PLASTILINAS**

**Reikės:**  
2 puodelių miltų  
2 puodelių vandens  
1 puodelio druskos (smulkios)  
2 valgomų šaukštų aliejaus  
2 arbatinių šaukštelių citrinos rūgšties  
Dėl spalvos galima maistinių dažų, burokėlių sulčių, ciberžolės ir t.t.

**Gaminimo eiga.**  
1. Visus ingredientus sudedame į puodą.  
2. Sumaišome greitai šaukštu, statome ant ugnies ir maišome, kaitiname.  
3. Nelabai ilgai reikia laukti, nes maišyti darosi vis sunkiau ir sunkiau, o ta tešla, kuri prie puodo sienelių ima keistis ir virsta į plastiliną. Taigi, svarbu neperkaitinti… Ir jau kai viskas atlips nuo sienų ir sušoks į vieną tešlą/plastiliną, nuimame nuo ugnies.  
4. Paminkome, ji bus šilta, bet ne karšta.

**Patarimai.**

Tas plastilinas linkęs sausėti, todėl jį laikyti reikia šaldytuve ir polietileniniame maišelyje. Bet šiaip tai ilgam užtenka.  
Tai visai nebloga dovana gali būti draugų vaikams. Pigu ir įspūdinga, iš serijos „pasidaryk pats“.

Smagaus žaidimo plastilinu. Vaikų kūrybinius lipdinius fotografuokite ir užrašykite vaikų mintis. Siųskite į grupsą.

Nepamirškite Matematikos – du, trys kartus per savaitę spręskite užduotis.

Namuose turite pratybų knygelių, tegul vaikai atlieka užduotis, kaitaliokite jas su ugdomais ir kt. žaidimais planšetėse.

Siunčiame keletą nuorodų, ką galima veikti namuose.

<http://www.kuriavaikai.lt/u/uzsiemimu-idejos-ir-fotoreportazai/params/post/937271/piesimas-ant-pieno-fantastiskas-eksperimentas-su-vis-kitokiu-rezultatu>  
  
  
<https://thatbaldchick.com/free-resources-for-home-education/>